বারাকপুর: রবিবার শেষ দফার নির্বাচন ৷ মোট ৯টি কেন্দ্রে ভোটগ্রহণ হতে চলেছে আগামী ১৯ মে ৷ ভোটগ্রহণ অবাধ এবং শান্তিপূর্ণভাবে সম্পন্ন করতে কড়া পদক্ষেপ নিল নির্বাচন কমিশন ৷ ভোটের জন্য বারাকপুর মহকুমায় বন্ধ করে দেওয়া হল ফেরি পরিষেবা ৷ ভোটে বহিরাগতদের রুখতেই এই পদক্ষেপ নিতে চলেছে নির্বাচন কমিশন ৷ বারাকপুর মহকুমায় পুরোপুরি ফেরি পরিষেবা বন্ধ হতে চলেছে ৷ শনিবার রাত ৮টা থেকে বন্ধ থাকবে পরিষেবা ৷ আগামী রবিবার অর্থাৎ ১৯ মে রাত ৮টায় ফের শুরু হবে ফেরি পরিষেবা ৷ সপ্তম দফা ভোটগ্রহণ নিয়ে আরও কড়া হওয়ার নির্দেশ দেওয়া হয়েছে নির্বাচন কমিশনকে।
ভোটে বহিরাগতদের রুখতে ২৪ ঘণ্টার জন্য বারাকপুরে বন্ধ ফেরি পরিষেবা